NaiveNeuron/SloPal huggingface dataset:
Gy. Juhász, poslanec: (2008-10-22):
Cieľom tohto návrhu zákona je podľa dôvodovej správy aj to, že výstavba diaľnic umožní rozvoj výroby, obchodu, cestovného ruchu, pozitívne ovplyvní zamestnanosť, zníži rozdiel nielen východného, ale aj stredného a južného Slovenska oproti západnému. V tomto návrhu zákona sa otvára aj zákon č. 220/2004 Z. z. o ochrane a využívaní poľnohospodárskej pôdy v znení neskorších predpisov. Vážený pán minister, musím povedať, že práve tento zákon, ktorý som teraz citoval, zabrzdí rozvoj investícií a budovanie nových výrobných areálov na južnom Slovensku, keďže tento zákon zavádza platby za vyňatie poľnohospodárskej pôdy. Kým pri výstavbe diaľnic budú tieto poplatky nulové, pri ostatných stavbách podľa nariadenia vlády budú až do výšky 15 eur podľa bonity za meter štvorcový. Ťažko sa bude hľadať hocijaký investor, ktorý zaplatí za vyňatie poľnohospodárskej pôdy sumy, ktoré niekedy viacnásobne prevyšujú ceny pozemkov. Myslím si, že súčasná ekonomická situácia a kríza nás v budúcnosti pre udržateľnosť ekonomického rastu prinútia, aby sme sa týmto opatrením zaoberali, a to nielen vo vzťahu k tomuto zákonu a k výstavbe diaľnic. Predložený návrh zákona o jednorazových opatreniach pri príprave niektorých stavieb diaľnic aj my v klube Strany maďarskej koalície – Magyar Koalíció Pártja pokladáme za nesystémový, ktorý naruší vzťahy a kompetencie pri stavebnom konaní, a preto tento návrh zákona nepodporíme. Ďakujem za pozornosť.
P. Hrušovský, predseda NR SR: (2003-11-06):
(Hlasovanie.) 124 prítomných, 31 za, 60 proti, 33 sa zdržalo. Neschválili sme bod 5 zo spoločnej správy. Ďalší návrh, pán poslanec. Zs. Komlósy, poslanec: V rozprave, pán predseda, vystúpil jediný poslanec pán poslanec Horváth s pozmeňujúcim návrhom. Prosím, dajte o ňom hlasovať.
Jarjabek, Dušan, poslanec NR SR (2017-04-07):
Presne reagujem na to, čo hovoril pán poslanec Tomáš, presne hovorím o tom. Je to svinstvo, pani Blahová! Vy ste začali jednu hru, ktorá nemá konca, ktorá nemá konca a ktorá na Slovensku v tomto parlamente ešte nebola... (Prerušenie vystúpenia predsedajúcim.)
Števulová, Zuzana, poslankyňa NR SR (2023-11-24):
Ďakujem, pán poslanec. Konečne tu niekto začal sa aj reálne venovať z druhej strany tým dôvodom, ktoré sme predložili. To si vážime, len ja by som mala pár poznámok vlastne k vášmu vystúpeniu. Ono je fajn a sme radi, že uvádzate teraz tie dôvody, pre ktoré vlastne tí čurillovci boli dočasne postavení mimo služby, alebo teda dokonca hovoríte, že by mohli byť aj prepustení. Tam by som ale povedala, že jedna z tých výčitiek, ktorú si všimol aj súd, je, že tieto dôvody neboli obsahom práve tých personálnych rozkazov a že to odôvodnenie bolo slabé. Treba poznamenať, že minister vnútra, pokiaľ robí personálny rozkaz, má v prvom rade zodpovednosť voči účastníkovi konania, ktorému má dať možnosť sa v konaní vyjadriť, čo nebolo dodržané, a tie rozhodnutia neobsahovali dôvody, čiže to je jasné pochybenie. Takisto si myslím, že ak boli dôvody pre to, aby boli dokonca prepustení z Policajného zboru, prečo ste to neriskli, však ste mohli ísť do žaloby, ak ste si istí, že to tak malo byť, tak choďte do rizika, prepustite ich a riskujte teda žalobu. Ale a ešte by som teda chcela znova vrátiť pozornosť k tomu meritu tej veci. Ja chápem, že ste na to nemali čas, a teším sa teda na tú druhú časť, keď sa prihlásite do rozpravy, ale my sa tu bavíme práve o tom, že či vlastne to postavenie mimo služby nie je odvetným opatrením ministra, pretože majú ochranu oznamovateľa protispoločenskej činnosti, keďže minister sa neunúval požiadať Úrad na ochranu oznamovateľov o súhlas. A to je z nášho pohľadu najväčšie pochybenie a najväčšie ohrozenie ochrany oznamovateľov, vôbec aké si tu kedy nejaký vládny predstaviteľ dovolil, takže o tomto je tá podstata veci. Ďakujem.
Košútová, Magda, poslankyňa NR SR (2015-11-12):
Ďakujem. Dajte, prosím, hlasovať o mojom pozmeňujúcom návrhu.
Ďuriš Nicholsonová, Lucia, podpredsedníčka NR SR (2016-10-26):
Pán poslanec Mizík.
Sulík, Richard, poslanec NR SR (2023-11-15):
Už som stlačil, učím sa aj ja. No, Marián, pekne si to zhrnul a je to také déja vu aj pre teba, myslím si, a pre mňa určite, že veľmi dobre si pamätáme obdobie, kedy vtedajší minister financií za SMER Peter Kažimír, toho času obžalovaný či obvinený šéf národnej banky, zvyšoval dane ostošesť, on mal normálne v tom záľubu, hľadal každú jednu možnú škulinku, či už raz to bolo daň, poistná daň, alebo daň z dividend a ďalších asi sedem alebo osem daní, čo on pozvyšoval, a teraz nám hrozí to isté, lebo táto vláda nebude šetriť. Tie príjmy, presne ako hovoríš, príjmy rastú rýchlo, dostatočne rýchlo na to, aby vedeli dostatočne konsolidovať rozpočet, len to by museli šetriť. Lenže čo ide robiť táto vláda? Ide vymýšľať nové ministerstvo. A nové ministerstvo je zaručene viac úradníkov a, bohužiaľ, zaručene viac buzerácie už majú v programovom vyhlásení napísanú, že bude tá vešiaková novela, ktoré ma to, ktorú ma napísať opätovne ministerstvo pre cestovný ruch a podobné hlúposti a zbytočnosti. Nevedia šetriť, tak čo budú robiť? Budú zvyšovať dane. No a v tejto súvislosti by som chcel povedať, že strana SaS je jediná strana, ktorá je zásadne proti vyšším daniam, a preto sme vlastne pravicová strana. No tak dúfajme, že všetky tie navýšenia daní, že sa to jedného dňa potom aj podarí zvrátiť späť, ako sa podarili zrušiť koncesionárske poplatky, alebo čo sme to(?), ten Kažimírov výmysel, tú registračnú daň, čo sme znížili asi o 90 %. Ďakujem.
Žiga, Peter, podpredseda NR SR (2023-11-21):
Na vaše vystúpenie tri faktické poznámky. Ako prvý pán poslanec Galko.
Pellegrini, Peter, predseda NR SR (2023-12-19):
Pán poslanec, garantujem vám, že si ho znovu nevypočujeme, pretože budete hovoriť k nie návrhu zákona a ja vám odoberiem slovo. (Potlesk.) Takže môžte si, môžte si to myslieť, koľko chcete. Budeme, budeme hlasovať o návrhu pána poslanca, resp. zoberme najprv všetky a potom budeme o tom hlasovať. Ďalší s procedurálnym – pán poslanec Viskupič. A písomne, pán poslanec Galko, v opačnom prípade nemôžem dať hlasovať o vašom pozmeňovacom návrhu, kým mi ho nedoručíte. Pán poslanec Viskupič.
Lipšic, Daniel, poslanec NR SR (2010-07-08):
Sľubujem. (Potlesk.)
V. Veteška, podpredseda NR SR: (2004-03-03):
M. Demeterová, poslankyňa: Vážené kolegyne poslankyne, kolegovia poslanci, ja by som len chcela zareagovať na rozpravu. Všetky tri vystúpenia sa vlastne dotkli jedného problému. Mňa len trošku mrzí, že tento zákon prebrala aj stála komisia pre bývanie pri sociálnom výbore a pani poslankyňa Navrátilová tam bola prítomná a mohli sme si tento problém bližšie aj tam rozdiskutovať. Žiaľ, vôbec ho tam nenaniesla, ale, samozrejme, je jej legitímnym právom aj každého poslanca je vystúpiť v rozprave k tomuto problému. Osobne si myslím, že prikláňam sa k tvrdeniu pána ministra, že o takejto veci, ak je niečo protiústavné, by mal rozhodnúť Ústavný súd, a neprikláňam sa k tomu, aby sme zastavili tento návrh zákona už v prvom čítaní.
Zmajkovičová, Renáta, podpredsedníčka NR SR (2013-05-21):
Po hlasovaní, nech sa páči.
Paška, Pavol, predseda NR SR (2013-05-16):
Ďakujem pekne, pán spravodajca. Otváram rozpravu. Mám písomné prihlášky do rozpravy, za klub OĽaNO pán Matovič a potom ešte písomne je prihlásený pán poslanec Hlina a pán poslanec Mikloško. Takže pán poslanec Matovič.
Hrnčiar, Andrej, podpredseda NR SR (2019-01-30):
Ďakujem. Pán poslanec, nebudem dávať hlasovať o vašom procedurálnom návrhu, nakoľko predseda Národnej rady už predtým rozhodol, že to pridelí ústavnoprávnemu výboru, aby to posúdil, takže o tejto tlači nebudeme hlasovať, dokým ústavnoprávny výbor nezaujme stanovisko. Pokračujeme v prerušenom rokovaní hlasovaním v prvom čítaní o vládnom návrhu zákona, ktorým sa dopĺňa zákon č. 180/2014 Z. z. o podmienkach výkonu volebného práva (tlač 1305). Dávam slovo spravodajcovi, ktorého určil navrhnutý gestorský výbor pre verejnú správu a regionálny rozvoj, poslancovi Igorovi Chomovi, aby uviedol hlasovanie. (Hlasovanie o vládnom návrhu zákona, ktorým sa dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov , tlač 1305.)
Číž, Miroslav, podpredseda NR SR (2015-02-13):
Ďakujem, pán poslanec. Kolegyne, kolegovia, teda vystúpili všetci poslanci, ktorí boli do rozpravy prihlásení písomne. Teraz sa pýtam, kto sa hlási do rozpravy ústne? Registrujem pána poslanca Kuffu, Hraška, Mičovského. Pán poslanec Hlina, ten bude posledným. Takže, kolegyne, kolegovia, uzatváram možnosť prihlásiť sa do rozpravy ústne. A slovo odovzdávam pánovi poslancovi Kuffovi.
Panáček, Milan, poslanec NR SR (2015-09-23):
Pán predseda, keďže sme schválili body spoločnej správy a pozmeňujúce návrhy, mám splnomocnenie gestorského výboru odporučiť hlasovať o tom, že prerokovaný návrh zákona prerokujeme v treťom čítaní ihneď.
Bašistová, Alena, poslankyňa NR SR (2018-03-14):
Vážený pán predsedajúci, v rozprave k tomuto bodu programu nevystúpil nikto. Prosím, pán predsedajúci, dajte hlasovať o návrhu uznesenia tak, ako bolo predložené a je uvedené v tlači 857.
Danko, Andrej, predseda NR SR (2017-05-10):
Prosím, prezentujeme sa a hlasujeme. (Hlasovanie.) Prítomných 135 poslancov, za 58, proti 42, zdržalo sa 35. Konštatujem, že sme uvedený návrh neschválili.
Grendel, Gábor, podpredseda NR SR (2020-04-24):
Pán poslanec Petrák nie je v sále. Takže s ďalšou faktickou pán poslanec Svrček.
Vons, Peter, poslanec NR SR (2020-07-24):
Ďakujem za slovo. Ja som až pri vystúpení nášho ďalšieho ministra pána Budaja si uvedomil, že aké je to vzácne, že môžeme tuná debatovať o tom všetkom, a chcem sa, nemyslel som si, že to budem môcť urobiť, lebo mali sme mať parlamentné prázdniny, všetci sme si niečo plánovali a teraz sme tu a neviem, dokedy tu budeme, tak ale predsa sa chcem len poďakovať tým, tej skupine poslancov, ktorá zvolala túto schôdzu na odvolanie. Ďakujem vám, vážení, skutočne ja si to naozaj veľmi cením, pretože vďaka tomu sa tuná objavili také veci, o ktorých sa možno ľuďom na Slovensku ani nesnívalo. Počas tých našich bežných rokovaní sa k takýmto témam nedostaneme, ale vďaka tomu, že tu prišli ministri a každý povedal nielen o tej vašej diplomovke, ktorú tu ako mantru točíte dookola, ale o tých ďalších štyroch bodov (bodoch, pozn. red.), to sa týka toho, o čom ste hovorili, že vláda tuná zlyháva, ministri zlyhávajú, tak oni poukazujú na to, čo ste tu vy doteraz urobili. Vďaka tomu sme sa dozvedeli, čo sa dialo na kultúre, pretože človek to nevidel. Nevie posúdiť, čo sa deje na ministerstve vnútra, čo sa deje na ministerstve obrany. Toto v plnej nahote sa ukázalo, čo ste tu vy doteraz dorobili. A ja si jedno iba prajem, že tak ako sa novinári a médiá dobýjali a pýtali a informovali o diplomovke a o ďalších veciach, že to, čo tu dnes odznelo, budú si môcť občania aj vaši voliči v najbližších dňoch prečítať. Aby vedeli, ako sa tu šafárilo. Takže ja vám ďakujem a môžme v tejto debate pokračovať. A samozrejme, tak ako povedal tuná môj kolega, že trafil do čierneho Janko, tak ja hovorím, že vždycky pri takýchto vystúpeniach sa vraví, že trafená hus zagágala. A vy vždy zagágate. (Potlesk.)
Danko, Andrej, predseda NR SR (2018-10-24):
Pán poslanec Budaj.
V. Veteška, podpredseda NR SR: (2003-12-11):
vládnym návrhom ústavného zákona, ktorým sa mení a dopĺňa ústavný zákon č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu . Vládny návrh zákona ste dostali ako tlač 454. Návrh na jeho pridelenie na prerokovanie výborom máte v rozhodnutí č. 460. Prosím ministra obrany Slovenskej republiky pána Juraja Lišku, aby návrh zákona uviedol. Nech sa páči.
Šeliga, Juraj, podpredseda NR SR (2021-04-01):
Ďakujem. Prezentujme sa a hlasujme o skrátení lehoty. (Hlasovanie.) Prítomných 121, za 81, proti 3, zdržalo sa 36, nehlasoval 1. Konštatujem, že sme lehotu skrátili. Nech sa páči.
B. Bugár, podpredseda NR SR: (2004-09-22):
Ešte predtým pán poslanec Maxon má procedurálny návrh. Nech sa páči, pán poslanec. M. Maxon, poslanec: Ďakujem pekne za slovo. V súlade s rokovacím poriadkom musí byť pozmeňujúci a doplňujúci návrh prednesený komplet. Chcem teda upozorniť, že bod 4 pozmeňujúceho návrhu predkladateľ nepredniesol, tak ako ho máme predložený písomne.
Laurenčík, Milan, podpredseda NR SR (2021-09-28):
Na faktické poznámky bude teraz reagovať pán poslanec Robert Fico, nech sa páči.
Pőtheová, Soňa, predsedníčka Úradu na ochranu osobných údajov (2017-09-07):
Vážený pán predsedajúci, vážené panie poslankyne a páni poslanci, na rokovanie Národnej rady Slovenskej republiky podľa § 46 ods. 1 písm. t) zákona o ochrane osobných údajov predkladám Správu o stave ochrany osobných údajov za roky 2015 a 2016. Od 1. marca 1998 je táto správa desiata v poradí. Cieľom správy je poskytnúť komplexný prehľad o stave ochrany osobných údajov v kontexte úloh, ktoré úrad pri výkone dozoru nad ochranou osobných údajov plnil za roky 2015 – 2016. Ochrana osobných údajov prešla v hodnotenom období dôležitým vývojom na európskej úrovni, ako aj v podmienkach Slovenskej republiky. Zásadným faktorom, ktorý ovplyvnil fungovanie úradu, bolo prijatie nariadenia o ochrane osobných údajov v roku 2016 v Európskej únii. Tento krok výrazne ovplyvnil legislatívu v budúcom období rovnako na vnútroštátnej i medzinárodnej úrovni. Okrem prípravy legislatívy úrad v rámci MPK uplatnil v roku 2015 219 pripomienok, z toho 89 zásadných k 69 návrhom, v roku 2016 80 pripomienok, z toho 53 zásadných k 30 legislatívnym návrhom. Oproti predchádzajúcemu obdobiu preniesol úrad ťažisko kontrol z posudzovania formálneho dodržiavania zákona na posudzovanie reálneho vplyvu ochrany spracúvania osobných údajov. Úrad v roku 2015 vykonal 19 plánovaných kontrol a 90 mimoriadnych kontrol, v roku 2016 19 plánovaných a 63 mimoriadnych. Výber pokút z týchto kontrol oproti predchádzajúcemu obdobiu stúpol o 168 %, spolu 158-tisíc euro v týchto rokoch. V hodnotenom období úrad začal celkovo 510 konaní, z toho 71 na základe vlastnej iniciatívy. Pre občanov úrad pripravil zrozumiteľnejšiu webstránku, všetko v rámci možností personálnych... (Ruch v sále. Prerušenie vystúpenia predsedajúcim.)
Bugár, Béla, podpredseda NR SR (2016-11-30):
Nech sa páči, prezentujme sa a hlasujme. (Hlasovanie.) Prítomných 141, za 52, proti 20, zdržalo sa 69 poslancov. Návrh nebol schválený.
Blaha, Ľuboš, podpredseda NR SR (2023-12-13):
Ďakujem pekne. Z vôle vlastnej kompetencie schôdzu neprerušujem. Ďakujem pekne. A máme pána poslanca Pročka. To bude niečo mimoriadne zaujímavé. Nech sa páči, pán poslanec.
Bugár, Béla, podpredseda NR SR (2016-06-15):
Ďakujem pani spravodajkyni. Teraz otváram rozpravu a konštatujem, že som dostal jedinú písomnú prihlášku pána poslanca Pétera Vörösa. Nech sa páči, pán poslanec, máte slovo.
Fico, Robert, predseda vlády SR (2015-05-27):
... nemôžeš poprieť, pán poslanec. Ale ja strpím čokoľvek, to mňa neurážajú takéto veci. Ako môžeš poprieť, pán poslanec, že došlo k zníženiu imania hodnoty Slovenských elektrárni o 12 miliárd?! Jednoducho to nevieš poprieť, lebo to tak bolo. (Reakcia z pléna.) Jasné, ty všetko vieš vysvetliť, 24 miliárd, som zvedavý. A rovnako, rovnako, ako je možné, že po privatizácii stúpla hodnota Slovenských elektrární na 54 mld. slovenských korún?! Dvadsaťštyri miliárd slovenských korún ste dali do komína. Nehovoriac o tom, čo všetko sa dialo, pokiaľ ide o prevádzku Vodnej elektrárne Gabčíkovo. Idem ďalej. Povedal som o bratislavskom letisku, môžem ešte spomenúť získanie matky SPP, čo nám dnes umožňuje, že kontrolujeme cenotvorbu. Sme dnes hlavným partnerom pri nákupe zemného plynu. Môžeme hovoriť o ďalších opatreniach. A môžem dnes aj potvrdiť, že pokiaľ sa ukáže byť výhodné pre Slovenskú republiku, chceme získať aj väčšinu akcií v Slovenských elektrárňach. Pokúsime sa o to, je to naša priorita. V danej situácii sme oznámili talianskej spoločnosti Enel, že nebudeme s nimi spolupracovať, pokiaľ ide o predaj 66 % akcií. Pretože dnes talianskej spoločnosti ide o dekonsolidáciu, potrebujú predať Slovenské elektrárne, aby si konsolidovali iné svoje aktíva. My s tým nesúhlasíme, pretože tým je ohrozená dostavba tretieho a štvrtého bloku, a v rámci toho sme jednoducho pripravení rokovať a pokiaľ to bude pre štát výhodné, opätovne získať väčšinu v tomto jednom z najcennejších podnikov v Slovenskej republike, ktorý bol tak nevýhodne na základe faktov, ktoré tu boli uvedené, sprivatizovaný. Toľko k privatizácii Slovenských elektrárni. (Potlesk.)
Blaha, Ľuboš, podpredseda NR SR (2023-12-19):
Na vašu faktickú, na vaše vystúpenie evidujem desať faktických poznámok. Ako prvý sa prihlásil, sekundičku, aha, máme procedurálny návrh pána poslanca Viliama Zahorčáka. Nech sa páči, pán poslanec. Procedurálny asi z miesta je lepšie spraviť alebo skúste tam. No, z miesta asi lepšie.
Mihál, Jozef, poslanec NR SR (2012-08-01):
Ďakujem, ešte dýcham, takže pokým to zvládnem tak... Ak vydržíte dve minúty, tak bude reakcia na kolegu pána poslanca Kollára. Áno, je veľmi zaujímavé, že týmto návrhom, o ktorom tu rokujeme už druhý deň a budeme ešte tri dni, predpokladám, vrátane víkendu rokovať, tak sa zasiahnu mnohí, mnohí, ja som to už spočítal, je to na 3 mil. ľudí, ktorí sú aktívni, ktorí pracujú, ktorí sa snažia svoju životnú situáciu zlepšiť prácou, aktivitou, a nie poberaním sociálnych dávok. Vláda Roberta Fica doteraz nepredložila žiaden návrh, či už do skráteného legislatívneho konania alebo do riadneho procesu, ktorý by nejakým spôsobom sa dotkol čo len jedného eura, pokiaľ ide o vyplácanie sociálnych dávok. Naviac, naša poslanecká iniciatíva, ktorú sme tu prejavili s pani kolegyňou Nicholsonovou na ostatnej schôdzi parlamentu, nám bola vládnou väčšinou zamietnutá. Ja sa teda čudujem, že vláda sa vybrala takýmto smerom, pretože sa to vypomstí, jednak aktívnym pracovitým ľuďom, v konečnom dôsledku celému Slovensku a nakoniec aj tým, ktorí tie sociálne dávky poberajú, pretože keď si tí daňoví poplatníci spočítajú čo ich čaká, tak obávam sa, že podaktorí preskočia do toho druhého tábora, tábora poberateľov sociálnych dávok.
Pellegrini, Peter, podpredseda NR SR (2020-09-02):
Pán poslanec Kamenický.
Grendel, Gábor, podpredseda NR SR (2023-01-24):
V rozprave teraz vystúpi pán poslanec Juraj Šeliga. Pripraví sa pán poslanec Ladislav Kamenický.
Jurinová, Erika, podpredsedníčka NR SR (2014-09-12):
reakciou na faktické poznámky pán poslanec Petrák.
Zajac, Pavol, poslanec NR SR (2014-11-08):
Pán minister, vo svojom vystúpení ste znova spomínali kauzu Star EU, za ktorú sme vás pred týždňom odvolávali, dneska odvolávame premiéra, to znamená celú vládu pre rozmáhajúcu sa korupciu, a toto bol typický príklad korupčného klientelistického prístupu. Chcem sa vás spýtať, pán minister, ani počas tej schôdze pred týždňom, ani dneska som sa nedozvedel, odporúčali ste firmu Star EU starostom a primátorom na východnom Slovensku, alebo nie? Akým zázrakom, akým vplyvom táto firma následne vyhrala 70 súťaží pri sedemdesiatich účastiach? Každý, kto chcel eurofondy, musel ísť cez túto firmu, lebo generálny sekretár strany SMER za prítomnosti premiéra odporúčali túto firmu. Následne cez personálne prepojené firmy, ktoré obstarávali tieto stavebné zákazky, sa obstarávalo, objem stavebných prác v objeme 66 mil. eur. Sú tu jasné indície z podozrenia z korupcie. Pán minister, my tu nemáme trestnoprávnu kompetenciu, to majú iné orgány. A aj tento prípad bol na tieto orgány posunutý. Ale my tu voči vám a dneska voči celej vláde vyvodzujeme politickú zodpovednosť. A toto je prístup aj inde vo svete, že nie až keď je dokázané trestnoprávne konanie niektorých politikov, ale už pri podozrení, pri indíciách títo vyvodia politickú zodpovednosť a odstúpia. Tak to bolo v prípade Lotyšska, keď spadla budova a odstúpil premiér, pretože tam zahynulo 54 ľudí. Toto je vyvodenie politickej zodpovednosti.
Laššáková, Jana, podpredsedníčka NR SR (2014-09-12):
Nech sa páči, pán poslanec Fecko.
Kočiš, Eduard, poslanec NR SR (2023-02-07):
Ďakujem pekne za slovo, pán predsedajúci No neviem, či sa toto ešte niekedy stalo v histórii Národnej rady Slovenskej republiky. Sú tu pamätníci, ktorí tu sedia v poslaneckých laviciach niektorí už cez 20 rokov, takže sa veľmi rád spýtam, či sa niekedy niečo také stalo. Ale poďme k meritu veci. Čo sa týka hornej hranice príplatku za riadenie. Zo zvyšovanie z tých 90 % na 200 % považujem to naozaj za absurdné. Kdežto spodná hranica zostáva na stabilných 5 %. Čiže hovorím, je to také, pre mňa taký galimatiáš, taký buřtguláš, ako hovoria Česi. No ale pán kolega to chce dať na stiahnutie, takže snáď sa to vráti dopracovanej v nejakej príslušnej alebo adekvátnej forme. Čo sa týka vstupu mladého muža v 18 rokoch do Policajného zboru, no to považujem naozaj za totálny úlet, aj keď rešpektujem, že Policajný zbor Slovenskej republiky je poddimenzovaný, pod stavov je viac než dosť. Ale 18-ročný mladý človek naozaj nie je ani fyzicky ani mentálne spôsobilý vykonávať takúto dôležitú a zodpovednú funkciu. Ak sa budeme baliť, baviť o nejakom fyzickom fonde alebo niečom, to o tom by sa dalo polemizovať alebo bolo by to na nejakú možno troška odbornejšiu debatu. Ale čo sa, ak chceme zvyšovať kvalitu Policajného zboru a príslušníkov Policajného zboru a ich nejakú odbornosť alebo vzdelanostnú úroveň, tak 18-ročný mladý muž môže nastúpiť do Policajného zboru s učňovkou? Osemnásťročný nemôže mať maturitu. (Reakcia z pléna.) Neexistuje. Máme 15-ročnú povinnú, nieže povinnú školskú dochádzku. Základnú školskú dochádzku, potom je rok povinná školská dochádzka, čiže rok na strednej škole a 18-ročný človek, pán kolega, nemôže mať maturitu. Jedine že by začal študovať o rok skôr. Ale to veľmi silno pochybujem. Čiže 19-ročný človek, mladý muž, môže mať úplné stredoškolské vzdelanie. Čiže toto považujem naozaj za problém.
P. Hrušovský, predseda NR SR: (2003-09-17):
(Hlasovanie.) 101 prítomných, 78 za návrh 21 proti, 1 sa zdržal, 1 nehlasoval. Návrh sme schválili. Na základe schváleného návrhu pristúpime k tretiemu čítaniu o vládnom návrhu zákona. Otváram rozpravu, páni poslanci. Pýtam sa prítomných pánov poslancov, či sa chce niekto prihlásiť do rozpravy ústne, keďže som nedostal žiadne písomné prihlášky. Konštatujem, že nie je to tak, preto vyhlasujem rozpravu o tomto bode programu za skončenú. Pristúpime k hlasovaniu o vládnom návrhu zákona ako o celku s odporúčaním gestorského výboru, pán spoločný spravodajca...
Žiga, Peter, podpredseda NR SR (2023-12-07):
S reakciou na faktické poznámky pán poslanec Hazucha. Pardon, teda s faktickou poznámkou pán poslanec Hazucha.
Pellegrini, Peter, predseda NR SR (2024-01-16):
Pán poslanec Pročko.
Šeliga, Juraj, podpredseda NR SR (2020-09-29):
Ďakujem. Prezentujme sa, prosím, a hlasujme. (Hlasovanie.) Prítomných 137 poslancov, za 123, proti nikto, zdržalo sa 12, nehlasovali dvaja. Konštatujem, že Národná rada schválila navrhované uznesenie. Ďalej hlasujeme o návrhu uznesenia k Správe Osobitného kontrolného výboru na kontrolu činnosti Slovenskej informačnej služby o stave použitia informačno-technických prostriedkov za rok 2019 (tlač 134). Pán poslanec, prosím, uvádzajte hlasovanie. (Hlasovanie o Správe Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby o stave použitia informačno-technických prostriedkov za rok 2019 , tlač 134.)
Bartek, Michal, poslanec NR SR (2024-06-13):
Ďakujem. Ďakujem veľmi pekne aj pani kolegyni Števulovej za upozornenie. Kolegyne, kolegovia, budem maximálne stručný a efektívny, nakoľko máme rannú hodinu, tak nech sa rozbehneme ako z rýchlika. Dovolím si potom predniesť aj pozmeňujúci návrh, ktorý sčasti reflektuje aj niektoré námietky, ktoré mala opozícia na výboroch, tak pevne verím, že sa s nimi, s nimi stotožníte. Tak dovoľte mi, aby som predniesol pozmeňujúci a doplňujúci návrh poslanca Národnej rady Slovenskej republiky Michala Barteka k vládnemu návrhu zákona, ktorým sa mení a dopĺňa zákon č. 480/2002 Z. z. Tým, že som tu nový, tak ešte prečítam aj to odôvodnenie na začiatok, nech dodržíme literu zákona. To hlavné odôvodnenie je: Navrhuje sa, aby aj odídenec, ktorý nie je zraniteľnou osobou, mohol zotrvať v azylovom zariadení do 31. júla 2024 a mal tak primeraný časový priestor na vyriešenie svojho ubytovania na území Slovenskej republiky. A teraz prejdem k tomu samotnému pozmeňujúcemu návrhu. Čiže pozmeňujúci návrh poslanca Národnej rady Slovenskej republiky Michala Barteka k vládnemu návrhu zákona, ktorým sa mení a dopĺňa zákon č. 480/2002 Z. z. o azyle a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, tlač 354. V čl. I v bode 19 § 54i sa za odsek 2 vkladá nový odsek 3, ktorý znie: „(3) Odídenec, na ktorého sa nevzťahuje odsek 2 a je ubytovaný v azylovom zariadení 30. júna 2024, je oprávnený zotrvať v azylovom zariadení do 31. júla 2024." Doterajšie odseky 3 až 5 sa označujú ako odseky 4 až 6. Ďakujem, skončil som.
Zmajkovičová, Renáta, podpredsedníčka NR SR (2013-05-15):
Ďakujem, pán minister. Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Milanovi Mojšovi. Nech sa páči, pán poslanec.
Figeľ, Ján, podpredseda NR SR (2013-03-25):
Ďakujem pekne. Nech sa páči, tiež zaujať miesto pre spravodajcov. Otváram všeobecnú rozpravu, do ktorej som nedostal žiadnu písomnú prihlášku. Pýtam sa, či sa niekto chce prihlásiť do rozpravy ústne. Končím možnosť prihlásiť sa, dvaja páni poslanci. Nech sa páči, Mikuláš Huba. (Reakcia osloveného: Pôvodne to mal byť procedurálny návrh.) Tak ten, ten dáme po tomto bode. Nech sa páči, potom, hej? Nie, potom. Skončíme rozpravu k tomuto bodu. Nech sa páči, Štefan Kuffa.
Laurenčík, Milan, podpredseda NR SR (2021-11-24):
Ďakujem, pán podpredseda. Prosím, opäť zaujmite miesto pre navrhovateľov. Ja teraz dám slovo spoločnej spravodajkyni z výboru pre pôdohospodárstvo a životné prostredie pani poslankyni Miriam Šutekovej, aby informovala Národnú radu o výsledku rokovania výborov o tomto návrhu zákona a aby odôvodnila návrh, ako aj stanovisko gestorského výboru. Pani poslankyňa, nech sa páči, máte slovo.
Zmajkovičová, Renáta, podpredsedníčka NR SR (2013-11-27):
Teraz v rozprave vystúpi pán poslanec Kaník. Nech sa páči.
Laššáková, Jana, podpredsedníčka NR SR (2015-09-23):
S reakciou, pán poslanec Viskupič, nech sa páči.
Žitňanská, Lucia, ministerka spravodlivosti SR (2010-08-11):
Ďakujem pekne za slovo, pán predsedajúci. Vážený pán predsedajúci, vážené dámy poslankyne, páni poslanci, vláda predkladá na rokovanie Národnej rady novelu Trestného poriadku ako iniciatívny materiál s cieľom zabrániť tomu, aby novela Trestného poriadku, ktorá má byť účinná od 1. septembra 2010 nadobudla účinnosť. Ide o novelu, ktorá zaviedla do Trestného poriadku zásadnú zmenu, ktorá sa týka možnosti súdu vrátiť vec prokurátorovi na došetrenie. Vláda navrhuje, aby stav zostal zachovaný tak, ako platí dnes, aby toto bolo možné iba, ak súd zistí závažné procesné chyby, najmä, že boli porušené ustanovenia zabezpečujúce práva obhajoby. Domnievame sa, že je to potrebné z dvoch dôvodov. V prvom rade preto, pretože stav, ktorý platí dnes, je v súlade s koncepciou trestných rekodifikácií, ktoré boli urobené v roku 2005 a po druhé, po preskúmaní toho legislatívneho predpisu, ktorý by mal byť účinný k 1. septembru tohto roku, je dôvodná obava, že by nová právna úprava prispela k výraznému predĺženiu dokazovania v prípravnom konaní, a tak v celkovej dĺžke súdnych konaní, resp. by sa oddialil moment potrestania páchateľa. Ja poprosím o prerokovanie tohto návrhu zákona. Ďakujem pekne.
Šeliga, Juraj, podpredseda NR SR (2020-04-22):
Ďakujem. S reakciou na faktické poznámky pán predseda Kollár. Nech sa páči.
J. Brocka, poslanec: (2002-05-14):
Ako spravodajcovi výboru pre financie, rozpočet a menu mi dovoľte, aby som uviedol spravodajskú správu. Návrh bol doručený poslancom Národnej rady v stanovenej lehote, čím boli splnené podmienky zákona o rokovacom poriadku. Predseda Národnej rady, keďže spĺňal legislatívne pravidlá a ustanovenia zákona o rokovacom poriadku, ho zaradil na rokovanie 60. schôdze. Ako spravodajca v prvom čítaní si osvojujem stanovisko, že návrh z formálnoprávnej stránky spĺňa všetky náležitosti zákona o rokovacom poriadku, ako i určené náležitosti v legislatívnych pravidlách. Prijatie tejto novely je potrebné vzhľadom na kapitoly č. II a III (Voľný pohyb osôb a Slobodné poskytovanie služieb) v prístupovom procese Slovenskej republiky do Európskej únie. Aj keď obsahom zákona je aj ustanovenie, ktoré umožňuje prevádzkovať lotérie a iné podobné hry iba právnickým osobám so sídlom v Slovenskej republike bez majetkovej účasti zahraničných osôb, toto je v rozpore s ustanovením čl. 56 zmluvy o Európskych spoločenstvách, je Slovenská republika pripravená na implementáciu tohto ustanovenia k referenčnému dátumu vstupu Slovenska do Európskej únie k 1. januáru 2004. Pán podpredseda, môžete otvoriť rozpravu.
Pellegrini, Peter, predseda NR SR (2015-07-01):
Pán poslanec Beblavý.
Malatinský, Tomáš, minister hospodárstva SR (2013-05-17):
Ja by som chcel reagovať na túto vec, že jedná sa v tomto prípade o špeciálnu optiku, ktorá súvisí samozrejme s takouto špeciálnou technikou, aká je riešená v zákone. A na každý zákon proste sa vydávajú vykonávacie vyhlášky. Vykonávacia vyhláška bude presne popisovať, ktoré optické prístroje a ich časti sú dotknuté týmto zákonom.
Zmajkovičová, Renáta, podpredsedníčka NR SR (2013-01-30):
... rokovací deň. Budeme pokračovať v rokovaní zajtra o 9.00 hodine. Všetkým želám pekný večer. (Prerušenie rokovania o 19.01 hodine.)
Suja, Miroslav, poslanec NR SR (2021-03-19):
Pani kolegyňa, ja neviem, koho stranu teraz hájite. Či straníte, hájite stranu ľudí, ktorí bojujú za ochranu životného prostredia, alebo tú temnú stranu, ktorí bojujú proti tomuto životnému prostrediu. My sme sa riadne reálne na výbore rozprávali, že ak budete používať petície a že vyzbierali 120 000 podpisov, tak zničíte prácu všetkých poctivých ochranárov prírody. Všetkých poctivých aktivistov, všetkých poctivých ľudí, ktorým je príroda blízka a ochrany prírody blízke. Lebo ak to je pravda, tak ja chcem vidieť teraz tých 120 000 podpisov podpísaných, ak je to cez internet, tak to chcem vidieť, že je to cez občiansky preukaz spravené tak, ako to má, lebo dobrú myšlienku, veľmi dobrú myšlienku sme začali klamstvom, začali sme klamstvom. A ja dvanásť rokov, dvadsať rokov bojujem za ochranu prírody, nepotrebujem sa nikde prezentovať. Či sa týka boj proti ťažbe zlata, či sa týka ťažby z bridlicového podložia, či sa týka pomoc pri ťažbe proti, boja proti uránu v Kremnici, Detvy, Zlatého vŕšku, ale vždy sme išli pravdou, keď sme vyzbierali 500 podpisov, tak sme dali 500 a nikdy sme nepovedali, že, aha, lajklo nám to niekto 120 000. Lebo toto, toto, pani poslankyňa, keď začneme ochranu prírody tým, že začneme klamať, tak to je cesta do pekla. A ráno sme sa o tom rozprávali. Prosil som vás, sme všetci za toto, ale neuznajme niečo, čo neni, nemá tu nikto problém za toto zahlasovať, ale ja chcem vidieť 120 000 podpisov. A ďalej sa tohto zúčastňovať nebudem, lebo viem, že tých 120 000 podpisov nie je, to sme si ráno povedali. Ľudia, ktorí sú proti tomuto, tak kontaminovali túto petíciu s tým, že tam sa hromadne prihlasovali, aby nám to potom vrátili, že to bola falošná, falošný boj za záchranu prírody. Ja som vám to ráno vravel... (Prerušenie vystúpenia časomerom.)
Pčolinský, Peter, poslanec NR SR (2017-06-20):
Ďakujem pekne. Vážený pán predsedajúci, v rozprave vystúpil jeden poslanec, pán poslanec Fecko. Nebol podaný žiaden procedurálny, žiaden pozmeňujúci návrh. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Šuca, Peter, poslanec NR SR (2016-09-09):
Ďakujem pekne za slovo, pán predseda. Včera tu bolo veľakrát skonštatované, že parlament sa obmenil, že tu prišlo 76 alebo 77 nových poslancov, čo je veľmi dobré. Nová krv, nové myšlienky, nové nápady. Ale kvôli, aj kvôli týmto ľuďom by som chcel pripomenúť jednu vec, pán Galko, im a práve vám, čo ste tu vy vystrájali v Národnej rade. O kultúre v parlamente nám robil prednášku človek, ktorý nazval svojho kolegu v parlamente, zhodou náhod bývalého ministra, názvom trtko. To tu bolo, pán poslanec Galko. Vy ste zvykli tak komunikovať so svojimi politickými oponentmi, zvykli ste tak nazývať nás väčšinu ľudí zo SMER-u. Myslím si, že na to nemáte právo. Nemáte právo robiť prednášky v Národnej rade o morálke, pretože vy bezpečne nie. Keď ste začali svoje prvé vety vo svojom úvodnom slove, tak ste sa nás trikrát spýtali, či môžme chodiť medzi ľudí. My sme vám trikrát povedali, že áno. A ja som vám odkázal, že vy medzi ľudí asi chodiť nemôžte. Keď v tom dave je bývalá expremiérka pani Radičová, a mám taký pocit, že ona sa s vami nestretne, ona vás obíde, keď v tom dave sú novinári z Pravdy, asi aj oni vás obídu, oni sa s vami nebudú chcieť stretnúť. Viete prečo? Pretože ste vy bezprecedentne lámali ústavu cez koleno a porušovali možné, všemožné zákony, ktoré Slovenská republika prijaté mala. Vy ste odpočúvali novinárov, hovorí sa, že ste odpočúvali premiérku, odpočúvali ste kohokoľvek, kdekoľvek, ako sa vám zamanulo. Pán poslanec Galko, to vaše vystúpenie bolo veľmi zvláštne. Tie vaše gestá, tá vaša nasrdená tvár, to už nerobte. Nikto z vás strach nemá. A kto by z nás vás chcel vyvádzať? Mám iba jednu obavu. Aby vás raz z rokovacej miestnosti nevyviezla RZP-čka, lebo to bude problém. Ďakujem pekne. (Potlesk.)
Spišiak, Jaroslav, poslanec NR SR (2024-01-16):
Ďakujem za slovo. Pán poslanec, vo vašom vystúpení ma zaujala jedna veta, teda viac jak všetky ostatné a tá veta znie: Každý by mal byť oboznámený, každý by mal byť oboznámený s predpokladaným alebo s predkladaným návrhom a dopadmi, ak sa takýto návrh schváli. No a to je problém skráteného legislatívneho konania, že nikto neni oboznámený, ani len poslanci koalície neboli oboznámení s obsahom. Jediní, kto boli oboznámení, sú obvinené osoby, osoby stíhané vo väzbe alebo potencionálni zločinci, ktorí plánujú, lebo už aj v minulosti páchajú trestnú činnosť, len sa im zatiaľ na to neprišlo. Oni presne vedia, ja viem z praxe, že títo ľudia presne vedia, aký trest za aký skutok hrozí, ako sa vyhnúť, ako zabezpečiť nižší trest, čo povedať. Títo sa na to vyslovene tešia a oni to majú do detailov naštudované. Ich advokáti už majú napísané podania, ktoré budú okamžite podávať po nadobudnutí účinnosti, kde dôjde k prekvalifikovaniu skutkov na nižšie alebo menej závažné a tak ďalej. No a dnes na branno-bezpečnostnom výbore sme sa dozvedeli, že ani samotný minister vnútra, ani policajný prezident nemajú pripravenú fázu realizáciu tejto novely, lebo som sa ich pýtal, koľkých skutkov, ktoré vyšetruje NAKA, sa to dotkne, ak bude účinný tento nový zákon a Trestný poriadok. Tak nevedeli, lebo že sa tým nezaoberali, lebo že rátali s tým, že debata je dlhá, takže nepotrebovali byť ešte na to pripravení. Pritom jeden minister to predkladá v skrátenom konaní, druhý minister, ktorý to má realizovať, čaká a neni na to pripravený. Tak to je skrátené legislatívne... (Potlesk.)
Kollár, Boris, predseda NR SR (2021-11-30):
Prosím, prezentujme sa a hlasujeme. (Hlasovanie.) Prítomných 136 poslancov, za 19, proti 52, zdržalo sa 63, nehlasovali 2. Konštatujem, že Národná rada sa uzniesla, že nebude pokračovať v rokovaní o návrhu zákona. Teraz budeme hlasovať v prvom čítaní o návrhu poslancov Kotlebu, Schlosára, Kotlebu a Mizíka na vydanie zákona, ktorým sa mení a dopĺňa antidiskriminačný zákon, tlač 770, bod 57 schváleného programu. Prosím spravodajkyňu pre, z výboru pre ľudské práva a národnostné menšiny poslankyňu Katarínu Hatrákovú, aby hlasovanie uviedla. [Hlasovanie o návrhu poslancov Národnej rady Slovenskej republiky Mariana Kotlebu, Rastislava Schlosára, Mareka Kotlebu a Stanislava Mizíka na vydanie zákona, ktorým sa mení a dopĺňa zákon č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon) , tlač 770.]
Paška, Pavol, doterajší predseda NR SR (2010-07-08):
Ďakujem pekne. (Prerušenie rokovania o 11.52 hodine.) (Pokračovanie rokovania o 12.30 hodine.)
Šimko, Igor, poslanec NR SR (2024-09-10):
Vážený pán predsedajúci, v rozprave k uvedenému návrhu zákona nevystúpili žiadni poslanci. Dajte, prosím, hlasovať o bodoch 1 až 16 zo spoločnej správy spoločne s odporúčaním gestorského výboru uvedené body schváliť.
B. Bugár, podpredseda NR SR: (2004-12-10):
Pán poslanec Banáš, nech sa páči, máte slovo. J. Banáš, poslanec: Ďakujem, pán podpredseda. Kolegyne, kolegovia, dovoľte, aby som vás informoval o správe o výsledku prerokovania Strednodobej stratégie zahraničnej politiky Slovenskej republiky do roku 2015 Výborom Národnej rady  Slovenskej republiky pre európske záležitosti a Zahraničným výborom Národnej rady Slovenskej republiky. Strednodobú stratégiu zahraničnej politiky Slovenskej republiky do roku 2015 (tlač 901) pridelil predseda Národnej rady Slovenskej republiky svojím rozhodnutím č. 929 zo dňa 21. októbra 2004 na prerokovanie: Výboru Národnej rady Slovenskej republiky pre európske záležitosti a Zahraničnému výboru Národnej rady Slovenskej republiky. Vo svojom rozhodnutí zároveň ako gestorský výbor určil Zahraničný výbor Národnej rady Slovenskej republiky. Výbory prerokovali predmetný materiál v lehote určenej rozhodnutím predsedu Národnej rady Slovenskej republiky, Výbor NR SR pre európske  záležitosti uznesením č. 28 z 19. novembra 2004, Zahraničný výbor Národnej rady Slovenskej republiky uznesením č. 129 z 28. októbra 2004. Výbor Národnej rady Slovenskej republiky pre európske záležitosti odporučil Národnej rade Slovenskej republiky 1. zobrať na vedomie Strednodobú stratégiu zahraničnej politiky do roku 2015 a 2. požiadať ministra zahraničných vecí Slovenskej republiky doplniť materiál v nasledujúcom období o konkrétne aktivity v danom časovom horizonte. Zahraničný výbor Národnej rady Slovenskej republiky odporučil Národnej rade Slovenskej republiky 1. Strednodobú stratégiu zahraničnej politiky Slovenskej republiky do roku 2015  schváliť, 2. požiadať ministra zahraničných vecí Slovenskej republiky doplniť materiál v nasledujúcom období o konkrétne aktivity v danom časovom horizonte. Gestorský výbor na základe stanovísk výborov vyjadrených v ich uzneseniach a stanovísk poslancov gestorského výboru odporúča Národnej rade Slovenskej republiky 1. Strednodobú stratégiu zahraničnej politiky Slovenskej republiky do roku 2015 vziať na vedomie a 2. požiadať ministra zahraničných vecí Slovenskej republiky doplniť materiál v nasledujúcom období o konkrétne aktivity v danom časovom horizonte. Spoločná správa výborov Národnej rady Slovenskej republiky o prerokovaní Strednodobej stratégie zahraničnej politiky do roku 2015 bola schválená uznesením Zahraničného výboru Národnej rady Slovenskej republiky č. 136 dňa 26. novembra 2004. Výbor zároveň poveril predsedu výboru Pavla Pašku, aby na schôdzi Národnej rady vykonával funkciu spoločného spravodajcu. To sa celkom nepodarilo, je ale... podpísaný Pavol Paška, predseda zahraničného výboru.
Blanár, Juraj, podpredseda NR SR (2023-05-25):
S faktickou teraz pán poslanec Goga Ľudovít.
A. Belousovová, podpredsedníčka NR SR: (2009-06-17):
Ďalej v rozprave vystúpi pán poslanec Slafkovský. Nech sa páči.
Mizík, Stanislav, poslanec NR SR (2019-09-24):
Ďakujem za slovo. Kolega Schlosár, veľmi dobre si použil slová, slová, ktoré zneli: masové zabíjanie. Podľa mňa áno, potraty sú masovým zabíjaním a tí, ktorí schvaľujú, ktorí to schvaľujú, podľa mňa podporujú masové vraždenie, podporujú kultúru smrti, ako si spomenul. Starí Mayovia hádzaním detí do studní v Chichen Itza si chceli nakloniť bohov. Súčasná tzv. liberálna časť spoločnosti v ich diele pokračuje ešte horším spôsobom. Pod často falošným božstvom, to je tzv. právom ženy na ich telo, prácu, kariéru, vraždia deti, ktoré nemôžu ujsť, ako mohli ujsť deti Mayov alebo Aztékov. To je taký, taká historka. A ešte raz hovorím, je to vražda a nespravodlivosť voči bezbranným telíčkam v lone, detí a ja tomu hovorím klaňanie sa falošnému božstvu liberalizmu. Ďakujem za slovo.
R. Madej, poslanec: (2004-05-13):
Pred 6 mesiacmi na posunutie tohto návrhu zákona do druhého čítania chýbali dva hlasy. Ja prosím o podporu tohto návrhu zákona a verím, že náhradné výživné, ktoré je veľmi dôležitým inštitútom a je veľmi potrebné, aby sme ho zaviedli na Slovensku, sa dostane do nášho právneho poriadku. Veľmi pekne ďakujem a dúfam, že panie poslankyne a páni poslanci sa rozhodnú podporiť tento návrh zákona a posunúť ho do druhého čítania.
Herák, Ján, poslanec NR SR (2021-05-05):
Predsedajúci, ospravedlňujem sa. Vážený pán podpredsedajúci, vážené poslankyne, vážení poslanci, ja nebudem teda dlho rozprávať, len tak v krátkosti. Problematika spojená s národnostnými menšinami je pre mňa skutočne veľmi blízka. Aj z toho dôvodu som rád, že sa môžem legislatívne podieľať na tomto legislatívnom návrhu. Ďakujem kolegom za možnosť na ňom s nimi participovať. Kolega pán Pollák spomenul naozaj rôzne obštrukcie, ktoré sa diali v rámci fondu, ktoré sa, samozrejme, mne ako tiež Rómovi, ale aj hlavne občanovi nepáčili alebo nepáčia. A som veľmi rád, že nový riaditeľ, ktorý bude transparentne, samozrejme, aj na základe odbornosti, kvalifikácie vybraný, tak verím tomu, skutočne verím tomu, že nebude robiť zbytočné klamstvá, nebude sa zbytočne alebo nebude hájiť vlastné záujmy a nebude sa obohacovať práve, na práve tak dôležitých projektoch, ktoré sú cielené a hlavne adresné pre tých, ktorí tie finančné prostriedky rozhodne potrebujú. Čiže verím tomu, že naozaj tá transparentnosť bude rozhodujúca a že nový riaditeľ bude systematicky, odborne skutočne pre všetkých, ktorí to naozaj potrebujú. Významným prínosom predmetného návrhu zákona je vytvorenie evidencie kultúrnych organizácií národnostných menšín. V tejto súvislosti dochádza k definovaniu pojmu kultúrna organizácia národnostnej menšiny, pričom skutočne ide o právnickú osobu so sídlom na území Slovenskej republiky, ktorá sa podieľa na voľbe a výbere kandidátov na členov odborných rád. To už teda spomenul aj pán poslanec Pollák. Čo je ešte veľmi dôležité a rád to zopakujem, dôležitou podmienkou je preukázanie pôsobenia kultúrnej organizácie národnostnej menšiny v oblasti zachovania, vyjadrenia ochrany a rozvoja identity a kultúrnych hodnôt národnostných menšín, ako aj výchovy a vzdelávania k právam osôb patriacich k národnostným menšinám. Tiež zabezpečenia interkultúrneho dialógu a porozumenia medzi občanmi slovenskej národnosti a občanmi patriacim k národnostným menšinám a etnickým skupinám. Poslednou podmienkou, tiež neodmysliteľnou, ktorú musí kultúrna organizácia národnostnej menšiny splniť, je zápis do registra, ktorý si rovnako vymedzuje v predmetnom návrhu zákona. Toľko v krátkosti k predloženému návrhu zákona. Tento návrh zákona predstavuje skutočne posilnenie postavenia organizácie ako takej, ktoré zastupujú národnostné menšiny, pričom sa vytvára legislatívny rámec pre evidenciu týchto organizácií a rovnako aj podmienky zápisu do registra. Práve posilnenie postavenia jednotlivých organizácií môže prispieť k posilneniu činnosti a vážnosti týchto organizácií a celkovo k rozvoju kultúry národnostných menšín na Slovensku. Vážené poslankyne, vážení poslanci, dovoľujem si vás požiadať o podporu predloženého návrhu zákona v mene jeho predkladateľov. Ďakujem pekne.
B. Bugár, podpredseda NR SR: (2003-11-05):
Pán minister, chcete sa vyjadriť k rozprave? Áno, nech sa páči.
K. Tóthová, poslankyňa: (2005-05-24):
Pani poslankyni by som len toľko, že je to niekde neúmerné zníženie, pretože také rozpätie, ktoré má vrchnú hranicu 5 miliónov, aby malo spodnú hranicu stiahnutú na 10 000 korún, to ja také rozpätie v práve nepoznám. A potom ďalej by som chcela uviesť, že skutočne tieto všetky návrhy idú nad rámec predloženého návrhu, ktorý sa týka § 19 ods. 2 len prvého odseku, a to, čo ste vy dali, to je viacero pozmeňujúcich návrhov k viacerým ustanoveniam, čo by chcelo systémovú súvislosť preštudovať, a to nie je možné v krátkom čase. Preto ja som proti, aby sa v tomto parlamente  takáto legislatívna prax už naďalej rozmáhala, pretože len paškvily potom môžu vyjsť, ktoré bude treba opravovať. A tieto návrhy majú na prvý pohľad určité chyby, a to ešte som sa hĺbkovo ani ostatní do toho nevložili. Ďakujem za pozornosť.
Pčolinský, Peter, podpredseda NR SR (2022-11-11):
Pán poslanec Kamenický.
Kavecká, Monika, poslankyňa NR SR (2023-06-23):
Ďakujem veľmi pekne. Marek, skutočne si to zase, opäť vecne a aj myslím si, že úrovňou dialógu takého otvoreného povedal, že v podstate ako to je. Aj pre laikov, pre občanov, poistencov vysvetlenie, že skutočne, že sa podieľajú zisky u súkromných zdravotných poisťovní len pre ich vlastné účely a straty sa rozdeľujú. Aj tá poznámka od pána podpredsedu Blanára, že teda bola veľmi trefná, len potom nechápem, prečo kompletne SMER napr. zahlasoval prvé čítanie. (Povedané so smiechom.) Dúfam, že teda pochopili, že v podstate to podsunutie, ktoré tu bolo, ten, tá demagógia, ktorá sa tu šíri, tak skutočne tými našimi dlhšími rozpravami, sme pomohli v tom, že všetci sme sa poučili. A to obrovské riziko tu skutočne je, keď bude stále tá strana odborníkov presadzovať len proste túto demagógiu. Je to veľmi nebezpečné. Ja vystúpim ešte ďalej teda v rozprave a poviem o tom ďalej, ale tak ako si to ty teraz povedal s faktami a so všetkými argumentami, tak keby sme to aj takto dostali do tej všeobecnej verejnosti, lebo je veľmi zlé, keď sa hovorí o tom, aká tá poisťovňa má 500-tisíc kmeň, keď má krížové vlastníctvo, keď sú to doslova i poistenci Dôvery, sú zamestnanci finančnej skupiny. A toto sú veľmi nebezpečné veci a úprimne sa chcem spýtať, že či sú naozaj mnohokrát dobrovoľne poistení v tejto poisťovni. Či sú neurobené tie nátlaky, tak ako aj môj kolega Marek Šefčík chcel predtým hovoriť a rozhovoril to aj v rozprave. (Reakcie z pléna.) Ďakujem veľmi pekne.
P. Paška, predseda NR SR: (2008-06-18):
(Hlasovanie.) 127 prítomných, 87 bolo za, 34 proti, 6 sa zdržali. Máme súhlas na skrátenie lehoty a budeme hlasovať aj o návrhoch, ktoré boli podané v lehote.
Pleštinská, Zita, poslankyňa NR SR (2022-11-09):
Vážený pán predseda, v rozprave nevystúpil žiaden poslanec. Pán predseda, dajte, prosím, hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Bugár, Béla, podpredseda NR SR (2010-08-11):
Pán poslanec Poliačik.
Laurenčík, Milan, podpredseda NR SR (2022-03-23):
V rozprave teraz vystúpi pani navrhovateľka, pani verejná ochrankyňa práv, nech sa páči.
Horváthová, Eva, poslankyňa NR SR (2023-06-21):
Ďakujem veľmi pekne za slovo. Ďakujem, pán poslanec Krajčí, za také prehľadné, kultivované, odborné zhodnotenie tohto predkladaného návrhu. Zhodujem sa s tebou v kritike hodnotenia kritéria kvality, ktoré síce boli v rozprave uvedené veľmi tak emotívne, ale v zákone sa nenachádzajú. Tak ako si to aj ty uviedol, aj ja len doplním presnou konštatáciou zo zákona, ktorú predkladateľka dáva, a konštatuje v zákone, že ak nedôjde k vydaniu všeobecne záväzného právneho predpisu ministerstvom zdravotníctva, v ktorom nevieme, čo bude, tak za kritériá kvality v zákone explicitne ustanovuje, že sa musia uzatvoriť zmluvy o poskytovaní zdravotnej starostlivosti v rozsahu verejnej minimálnej siete, zabezpečiť úhradu plánovanej zdravotnej starostlivosti poistencom čakajúcim na operácie tvorbou rezervného fondu a dodržiavanie o výške výdavkov na prevádzkové činnosti. Tak ako si aj ty uviedol, žiadny minimálny limit výdavkov na zdravotnú starostlivosť. No a to, aké kritériá si vlastne môže stanoviť MZ, je vo hviezdach a navyše si ich ustanoví po prerokovaní so zdravotnými poisťovňami. Hej? Čiže oni sami sa budú vyjadrovať k tomu, čo tam vlastne chcú mať. Otázka je, kto na tom ministerstve bude a ako to bude, ako to bude vedieť tomuto tlaku odolať. Ja mám teda veľké pochybnosti o tomto. A čo sa týka zrušenia určenia minimálneho limitu výdavkov na zdravotnú starostlivosť, tak aj ja to považujem za chybu a nechce sa mi veriť, že pani predkladateľka to tak nevidí. A zvláštne mi príde, že to predkladá sama, nikto zo SAS-ky nepomáha, ani ju tu nikto neobhajuje, takže by ma zaujímalo, či naozaj všetci v SaS-ke sú s týmto stotožnení, čo predkladá. Ďakujem.
Bugár, Béla, podpredseda NR SR (2016-09-07):
Prezentujme sa a hlasujme o tomto návrhu. (Hlasovanie.) Prítomných 140, za návrh hlasovalo 83 poslancov, proti 9, zdržalo sa 47, 1 nehlasoval. Konštatujem, že Národná rada sa rozhodla, že tento návrh zákona prerokuje v druhom čítaní. Nech sa páči, výbory.
Pellegrini, Peter, predseda NR SR (2016-02-11):
Pán poslanec Šuca.